“Campeones” puja al podi de les tres pel·lícules més taquilleres en la història del cinema Tívoli
2025-07-24

Només li han aconseguit superar pel·lícules que ja formen part de la història recent del cinema com són “Titanic” i “El Rey León”. Però si parlem del segle XXI, “Campeones” acaba de batre el rècord de número espectadors que han acudit al cinema Tívoli de Burjassot a conéixer la història del particular i inoblidable equip de bàsquet, inspirat en el Club ADERES del municipi.

Un total de 2726 espectadors i espectadores van gaudir del film de Javier Fesser en les set sessions de projecció que va haver-hi durant dos caps de setmana seguits, els dos últims del mes d’abril. I és que després dels passes del primer cap de setmana, on “Campeones” va penjar el cartell de “entrades esgotades” en tres sessions, amb 1506 espectadors, l’IMCJB i el cinema Tívoli van respondre a la demanda i sol·licitud ciutadana que demanava una reposició en la sala fosca de Burjassot. Així, l’últim cap de setmana d’abril, del 27 al 29, altres 1220 persones van acudir a conéixer a l’equip capitanejat per Marcos, l’entrenador en dificultats al que dóna vida l’actor Javier Gutiérrez.

Campeones és una comèdia de ficció en la qual els seus deu protagonistes, actors amb discapacitat intel·lectual i sense cap experiència, interpreten a un equip de bàsquet dirigit per un entrenador professional amb poca empatia i molts prejudicis, al que donaran una lliçó de valentia, dignitat, esforç i una ferma fugida de qualsevol amago de compassió. Fesser es va inspirar, per a la creació d’aquesta història, en el Club ADERES de Burjassot, l’equip de bàsquet del qual ha sigut deu vegades Campió nacional, dins de l’esport adaptat a la discapacitat intel·lectual.